**L’Ajuntament del Prat presenta el Pla estratègic de Comerç 2019-2025**

**L’objectiu del nou Pla 2019-2025 és definir un comerç urbà competitiu sobre tres premisses: qualitat, proximitat i cohesió.**

L’Ajuntament del Prat presentarà el proper dimarts, 6 de novembre, el Pla Estratègic de Comerç 2019-2025, un projecte centrat essencialment en ajudar el comerç local a encarar els nous reptes que li planteja una realitat complexa i en continua transformació.

La iniciativa vol establir les línies estratègiques per definir un comerç urbà competitiu, amb la qualitat com a tret definitori. Aquests eixos d’actuació han estat consensuats per l’Àrea de Promoció Econòmica, Comerç i Ocupació de l’Ajuntament del Prat amb representants del sector comercial de la ciutat.

Altres eixos essencials són preservar i fomentar el paper del comerç urbà com a element de foment de l’economia de proximitat i com a cohesionador social, en un municipi on la venda al detall genera actualment gairebé el 15% de l’activitat econòmica local.

La presentació anirà a càrrec de la tinent d’alcalde de l’àrea de Promoció Econòmica, Comerç i Ocupació de l’Ajuntament del Prat, Marta Mayordomo.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Presentació del Pla Estratègic de Comerç Local 2019-2025 |
| **DIA:** | Dimarts, 6 de novembre |
| **HORA:** | 15.30 h |
|  |  |
| **LLOC:** | Centre de Promoció Econòmica (Carrer de les Moreres, 48) |
|  |  |
|  |  |

El Prat de Llobregat, 30 d’octubre de 2018.